CELEX: 32007R0634
Language: lt
Date: 2007-06-07 00:00:00
Title: 2007 m. birželio 7 d. Komisijos reglamentas (EB) Nr. 634/2007 dėl leidimo naudoti iš Saccharomyces cerevisiae NCYC R397 gautą selenometioniną kaip pašarų priedą (Tekstas svarbus EEE)

8.6.2007   
            
            
               LT
            
            
               Europos Sąjungos oficialusis leidinys
            
            
               L 146/14
            
         
      KOMISIJOS REGLAMENTAS (EB) Nr. 634/2007
   2007 m. birželio 7 d.
   dėl leidimo naudoti iš Saccharomyces cerevisiae NCYC R397 gautą selenometioniną kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 numatoma suteikti leidimą gyvūnų mityboje naudoti skirtiems priedams ir nustatomas tokio leidimo suteikimo pagrindas bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą šio reglamento priede nurodytam preparatui. Kartu su paraiška buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį.
            
         
               (3)
            
            
               Paraiška pateikta dėl leidimo naudoti iš Saccharomyces cerevisiae NCYC R397 gautą selenometioniną kaip visoms veislėms skirtą pašarų priedą, priskirtiną priedų kategorijai „mitybiniai priedai“.
            
         
               (4)
            
            
               Europos maisto saugos tarnyba (toliau – Tarnyba) 2006 m. gruodžio 5 d. nuomonėje padarė išvadą, iš Saccharomyces cerevisiae NCYC R397 gautas selenometioninas nedaro neigiamos poveikio gyvūnų sveikatai, žmonių sveikatai ar aplinkai (2). Be to, ji padarė išvadą, kad iš Saccharomyces cerevisiae NCYC R397 gautas selenometioninas, nekelia jokio kito pavojaus, dėl kurio pagal Reglamento (EB) Nr. 1831/2003 5 straipsnio 2 dalį būtų galima atsisakyti išduoti leidimą. Remiantis šia nuomone, to preparato naudojimas gali būti laikomas ekologiško seleno šaltiniu ir jis atitinka mitybinio priedo visoms veislėms kriterijus. Tarnybos nuomonėje rekomenduojamos atitinkamos naudotojų saugos priemonės. Nuomonėje nėra nuostatos, kad reikia nustatyti konkrečius stebėsenos po pateikimo į rinką reikalavimus. Toje nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003.
            
         
               (5)
            
            
               Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (6)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „mitybiniai priedai“ ir funkcinei grupei „mikroelementų junginiai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. birželio 7 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  Opinion of the Scientific Panel on Additives and Products or Substances used in Animal Feed on the safety and efficacy of the product Selenium enriched yeast (Saccharomyces cerevisiae NCYC R397) as a feed additive for all species in accordance with Regulation (EC) No 1831/2003. Adopted on 5 December 2006. The EFSA Journal (2006) 430, p. 1–23.
   
      PRIEDAS
      
         
                     Priedo identifikavimo numeris
                  
                  
                     Leidimo turėtojo pavadinimas
                  
                  
                     Priedas
                  
                  
                     Sudėtis, cheminė formulė, aprašymas, analizės metodas
                  
                  
                     Gyvūno rūšis arba kategorija
                  
                  
                     Didžiausias amžius
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     Didžiausias elemento (Se) kiekis mg viename visaverčio pašaro, kurio drėgnis 12 %, kg
                  
               
                     Mitybinių priedų kategorija. Funkcinė grupė: mikroelementų junginiai
                  
               
                     „3b8.11
                  
                  
                     —
                  
                  
                     iš Saccharomyces cerevisiae
                     
                     NCYC R397 gautas selenometioninas (Neaktyvuotos selenizuotos mielės)
                  
                  
                     
                                  
                              
                              
                                 
                                    Priedo apibūdinimas:
                                 
                                 Organinio seleno, daugiausia selenometionino (63 %), kiekis 2 000–2 400 mg Se/kg (97–99 % organinio seleno)
                              
                           
                                  
                              
                              
                                 
                                    Analizės metodas
                                     (1)
                                 
                                 Zemano grafito suodžių atominė absorbcinė spektometrija (AAS) arba hidridų AAS
                              
                           
                  
                     Visos rūšys
                  
                  
                     —
                  
                  
                      
                  
                  
                     0,50 (iš viso)
                  
                  
                     
                                 1.
                              
                              
                                 Priedas maišomas su kombinuotaisiais pašarais naudojant premiksą.
                              
                           
                                 2.
                              
                              
                                 Vartotojų sauga: kvėpavimo takų apsauga, saugos akiniai ir pirštinės turi būti dėvimos dirbant su preparatu.
                              
                           
                  
                     2017 6 28
                  
               
      
         (1)  Informacija apie analizės metodus pateikiama šiuo Bendrijos etaloninės laboratorijos adresu: www.irmm.jrc.be/html/crlfaa/“